Incensa junipero

La incensa junipero  (Juniperus thurifera) estas specio de junipero hejme en la montaroj de la okcidenta Mediteranea regiono, ekde suda Francujo (inkluzive de Korsiko) tra orienta kaj centra Hispanujo ĝis Maroko kaj loke en norda Alĝerio Adams, R. P. (2004). Junipers of the World. Trafford. ISBN 1-4120-4250-XFarjon, A. (2005). Monograph of Cupressaceae and Sciadopitys. Royal Botanic Gardens, Kew. ISBN 1-84246-068-4. La latina specia adjektivo thurifera signifas « portante incenson ».

 Priskribo 
Ĝi estas granda arbedo, aŭ arbo atingante altecon de 6–20 m, kun trunko kun diametro de ĝis 2 m kaj kun larĝa konusa, sfera aŭ neregula arbokrono. La foliaro estas forte aroma, kun spic-rezina odoro. La folioj prezentas du formojn, junaĝajn pinglecajn foliojn kun longeco de 8–10 mm ĉe ĝermoplantoj, neregulajn ĉe plenkreskaj plantoj, kaj plenkreskajn skvam-foliojn kun longeco de  0,6–3 mm ĉe pli aĝaj plantoj; ili estas aranĝitaj je kontraŭaj duopoj. Incensa junipero estas dioika kun apartaj masklaj kaj inecaj plantoj. La strobiloj estas berecaj, kun diametro de 7–12 mm, 
blu-nigraj kun blankec-vaksa lanugo. Ili entenas 1-4 semojn kaj maturiĝas dum ĉirkaŭ 18 monatoj. La masklaj strobiloj longas 3–4 mm, kaj eligis siajn polenojn fru-printempe Ecology and conservation of Juniperus thurifera Juniperus thurifera websiteGymnosperm Database: Juniperus thurifera .

 Taksonomio 
Estas du varioj, konsideraj kiel diferencaj de iuj aŭtoroj , sed ne de aliaj  :
Juniperus thurifera var. thurifera. Hispanujo, Francujo. Maturaj strobiloj 8–12 mm, kun 2-4 semoj.
Juniperus thurifera var. africana Maire. Maroko, Alĝerio. Maturaj strobiloj 7–8 mm, kun 1-2 semoj.

 Uzado 
La ligno, tre aroma, praktike ne putreblas. Tradicie ĝi estis uzata por la produktado de incenso, kiel brulligno, aŭ por fari vitejajn palisetojn.

 Konservado 
Entute, tiu palearktisa specio ne estas konsiderata kiel endanĝerigata. Ĝi havas sanan populacion en Hispanujo ; tamen la afrika populacio estas minacata de severa tropaŝtiĝo, ĉefe de kaproj, kaj estas listigita kiel endanĝerigita .

 Vidu ankaŭ 
Alt-atlasa junipera stepo
Iberaj sklerofilaj kaj kvazaŭdeciduaj arbaroj
Flaŭro de Maroko
Fenica junipero
Pika junipero
Pireneaj koniferaj kaj miksaj arbaroj

 Referencoj kaj eksteraj ligiloj 

Kategorio:Arboj
Kategorio:Arbedoj
Kategorio:Cipresacoj
Kategorio:Palearktisa flaŭro